CELEX: 22005D0181
Language: fi
Date: 2005-03-01 00:00:00
Title: 2005/181/EY: AKT–EY-tulliyhteistyökomitean päätös N:o 2/2005, tehty 1 päivänä maaliskuuta 2005, alkuperätuotteiden käsitteen määritelmästä poikkeamisesta AKT-valtioiden erityistilanteen huomioonottamiseksi tonnikalasäilykkeiden ja tonnikalafileiden (HS-nimike ex 16.04) tuotannon osalta

8.3.2005   
            
            
               FI
            
            
               Euroopan unionin virallinen lehti
            
            
               L 61/48
            
         AKT–EY-TULLIYHTEISTYÖKOMITEAN PÄÄTÖS N:o 2/2005,
   tehty 1 päivänä maaliskuuta 2005,
   alkuperätuotteiden käsitteen määritelmästä poikkeamisesta AKT-valtioiden erityistilanteen huomioonottamiseksi tonnikalasäilykkeiden ja tonnikalafileiden (HS-nimike ex 16.04) tuotannon osalta
   (2005/181/EY)
   AKT–EY-TULLIYHTEISTYÖKOMITEA, joka
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen ja erityisesti sen liitteen V pöytäkirjassa 1 olevan 38 artiklan,
   sekä katsoo seuraavaa:
   
               (1)
            
            
               Edellä mainitun pöytäkirjan 38 artiklan 1 kohdan mukaan alkuperäsäännöistä voidaan myöntää poikkeuksia, jos se on perusteltua olemassa olevien elinkeinojen kehittämisen tai uusien elinkeinojen luomisen vuoksi.
            
         
               (2)
            
            
               Mainitun pöytäkirjan 38 artiklan 8 kohdan mukaan poikkeukset myönnetään automaattisesti tonnikalasäilykkeiden osalta 8 000 tonnin vuotuisen kiintiön rajoissa ja tonnikalafileiden osalta 2 000 tonnin vuotuisen kiintiön rajoissa.
            
         
               (3)
            
            
               AKT–EY-tulliyhteistyökomitean päätös N:o 2/2002 alkuperätuotteiden käsitteen määritelmästä poikkeamisesta AKT-valtioiden erityistilanteen huomioon ottamiseksi tonnikalasäilykkeiden ja tonnikalafileiden (HS-nimike ex 16.04) tuotannon osalta hyväksyttiin 28 päivänä lokakuuta 2002. Päätöksen 1 artiklan mukaista poikkeusta sovelletaan 1 päivästä lokakuuta 200228 päivään helmikuuta 2005.
            
         
               (4)
            
            
               Koska poikkeuksen soveltamisen määräaika päättyy, AKT-valtiot toimittivat 8 päivänä marraskuuta 2004 pyynnön, joka koskee uutta yleistä poikkeusta kaikille AKT-valtioille AKT–EY-kumppanuussopimuksen alkuperäsäännöistä tonnikalasäilykkeiden ja -fileiden osalta. Pyydetty poikkeus kattaa vuosikiintiöt kokonaisuudessaan, eli kyse on 8 000 tonnikalasäilyketonnin ja 2 000 tonnikalafiletonnin tuomisesta yhteisöön 1 päivästä maaliskuuta 2005 alkaen.
            
         
               (5)
            
            
               Poikkeusta pyydetään pöytäkirjan 1 asiaa koskevien määräysten ja erityisesti sen 38 artiklan 8 kohdan nojalla ja pyydetyt määrät mahtuvat niihin vuotuisiin kiintiöihin, joiden rajoissa poikkeukset myönnetään automaattisesti AKT-valtioiden pyynnöstä.
            
         
               (6)
            
            
               Tätä päätöstä sovelletaan 1 päivästä maaliskuuta 2005 vuoden 2007 loppuun, koska AKT–EY-kumppanuussopimuksen 37 artiklassa tarkoitettuja uusia, 1 päivänä tammikuuta 2008 voimaan tulevia kauppajärjestelyjä ei ole vielä hyväksytty.
            
         
               (7)
            
            
               Päätöksessä N:o 2/2002 käytetään englannin kielen ilmaisua ”canned tuna” mutta tarkoitetaan ilmaisua ”preserved tuna” (molemmat suomennetaan ilmaisulla ”tonnikalasäilykkeet”). Ilmaisuun ”preserved tuna” sisältyvät ”canned tuna” ja muovipusseihin tai muihin pakkauksiin tyhjiöpakattu tonnikala. Euroopan yhteisöjen yhdistetyssä nimikkeistössä käytetään ilmaisua ”preserved tuna”, johon ”canned tuna” sisältyy. Tässä päätöksessä olisi käytettävä samaa ilmaisua.
            
         
               (8)
            
            
               Komissio hallinnoi määriä, joita koskeva poikkeus näin vahvistetaan, yhdessä jäsenvaltioiden ja AKT-valtioiden tulliviranomaisten kanssa. Tarkoitusta varten olisi vahvistettava yksityiskohtaiset säännöt,
            
         ON PÄÄTTÄNYT SEURAAVAA:
   1 artikla
   Poiketen AKT–EY-kumppanuussopimuksen liitteen V pöytäkirjassa 1 olevan liitteen II luettelon erityismääräyksistä AKT-valtioissa ei-alkuperätuotetta olevasta tonnikalasta valmistettuja HS-nimikkeeseen ex 16.04 kuuluvia tonnikalasäilykkeitä ja tonnikalafileitä pidetään AKT-valtioiden alkuperätuotteina tässä päätöksessä esitetyin edellytyksin.
   2 artikla
   Edellä 1 artiklassa säädettyä poikkeusta sovelletaan tämän päätöksen liitteessä esitettyihin tuotteisiin ja määriin, jotka tuodaan AKT-valtioista yhteisöön 1 päivän maaliskuuta 2005 ja 31 päivän joulukuuta 2007 välisenä aikana.
   3 artikla
   Liitteessä ilmoitettuja määriä hallinnoi komissio, joka toteuttaa kaikki niiden tehokkaan hallinnoinnin kannalta suotavina pitämänsä hallinnolliset toimenpiteet. Tariffikiintiöiden hallinnointia koskevaa asetuksen (ETY) N:o 2454/93 (1) 308 a, 308 b ja 308 c artiklaa sovelletaan soveltuvin osin liitteessä tarkoitettujen määrien hallinnointiin.
   4 artikla
   1.   AKT-valtioiden tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan. Niiden tämän päätöksen mukaisesti antamissa todistuksissa on oltava viittaus päätökseen.
   2.   Asianomaisten maiden toimivaltaisten viranomaisten on toimitettava AKT-valtioiden ryhmän sihteeristön välityksellä komissiolle kolmen kuukauden välein ilmoitus niistä määristä, joille on annettu EUR.1-tavaratodistukset tämän päätöksen mukaisesti, sekä kyseisten todistusten sarjanumerot.
   5 artikla
   Tämän päätöksen mukaisesti annettujen EUR.1-tavaratodistusten 7 kohdassa on oltava yksi seuraavista maininnoista:
   
               —
            
            
               ”Derogation – Decision No 2/2005”,
            
         
               —
            
            
               ”Dérogation – Décision no 2/2005”.
            
         6 artikla
   AKT-valtiot, jäsenvaltiot ja Euroopan yhteisö toteuttavat omalta osaltaan tämän päätöksen täytäntöön panemiseksi tarvittavat toimenpiteet.
   7 artikla
   Tämä päätös tulee voimaan päivänä, jona se tehdään.
   Tätä päätöstä sovelletaan 1 päivästä maaliskuuta 2005.
   
      Tehty Brysselissä 1 päivänä maaliskuuta 2005.
      
         
            AKT–EY-tulliyhteistyökomitean puolesta
         
         
            Puheenjohtajat
         
         Robert VERRUE
         
         Isabelle BASSONG
         
      
   
   
      (1)  EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 2286/2003 (EUVL L 343, 31.12.2003, s. 1).
   
      LIITE
      
                  Järjestysnumero
               
               
                  HS-nimike
               
               
                  Tavaran kuvaus
               
               
                  Ajanjakso
               
               
                  Määrä
                  (tonneina)
               
            
                  09.1632
               
               
                  ex 16.04
               
               
                  Tonnikalasäilykkeet (1)
                  
               
               
                  1.3.2005–28.2.2006
               
               
                  8 000
               
            
                  1.3.2006–28.2.2007
               
               
                  8 000
               
            
                  1.3.2007–31.12.2007
               
               
                  6 666
               
            
                  09.1637
               
               
                  ex 16.04
               
               
                  Tonnikalafileet
               
               
                  1.3.2005–28.2.2006
               
               
                  2 000
               
            
                  1.3.2006–28.2.2007
               
               
                  2 000
               
            
                  1.3.2007–31.12.2007
               
               
                  1 666
               
            
         (1)  Pakkausmuodosta riippumatta jos tuotetta pidetään HS-nimikkeen ex 16.04 mukaisena säilykkeenä.